Mahal ko.
Huwag kang lumapit sa akin.
Maayos akong nakikiusap.
Sumama ka sa akin!
Huwag ka nang lumaban!
Hello?
Natutulog ka ba?
Alas-siyete pa lang ng umaga, Ma.
Sige. Mamaya na ako tatawag.
Hindi, ayos lang. Kumusta?
Katatawag lang ni Tiya Shobha mo.
Ikakasal na si Abhishek.
Narinig mo ba ako?
Oo.
Ikakasal na ang pinsan mo. Ikaw na lang ang natitira.
Hay, nakakahiya naman.
'Di na ako dapat umalis ng America.
Bumalik lang dapat ako ng India kung nakahanap na ako ng mapapangasawa mo.
Ano?
Hayaan mo na ako, Ma. Ayos lang ako.
-Hindi ako isinumpa. -Paano mo nasasabi iyan?
-Malapit ka nang mag-29. -Oo, tumatanda na ako.
Alam mo ang sinasabi ng horoscope.
Kapag wala ka pang asawa ng 29, hindi ka na makakapag-asawa.
Hindi na makakapag-asawa? Nakakalungkot naman.
Sabihin mo kay Pallavi ang naiisip mo.
Ang astrolohiya ay kalokohan.
Mahal kita.
Papatayin n'yo ako sa sakit ng ulo.
Ang pag-aasawa ay hindi basta-bastang nangyayari.
Seryosohin mo ito, Pallu.
Kung hindi ka mag-iingat…
may masamang mangyayari.
Ma, bakit ganyan ka mag-isip?
Ma? Hello?
Nanay mo ako. Natural lang 'yon.
-Suot mo ba ang pulseras mo? -Oo, suot ko.
Mabuti. Poprotektahan ka nito laban sa masama.
Mabuti naman. Pwede na ba akong matulog ulit?
Sige. Pasensiya na. Magpahinga ka na.
-Sige. Usap tayo ulit. -Sige.
Ilayo mo ang anak ko sa MASAMANG MATA, para makapag-asawa siya.
MASAMANG MATA
Gulo ang hatid ng MASAMANG MATA, pero matatalo ito ng pag-ibig
Kapag ang MASAMANG MATA ay nakatingin sa iyo,
iwasan ito dahil PANGANIB ang hatid ntio.
Iligtas nawa siya ng pangontra laban sa MASAMANG MATA
-Magiging nanay ka na. -Parang nanay na nga ako.
Mahal na mahal ko ang batang ito. Gagawin ko ang lahat para sa kanya.
-May maitutulong ba ako, Malik? -Kaya ko na ito.
Mabuti naman, hindi kasi ako marunong gumawa ng chai.
MAMA
Parang narinig niya ang sinabi ko.
Gusto mo bang turuan kitang gumawa ng chai?
-Hi, Ma. -Hello, anak. Ano ang tugtog na iyan?
Hindi mo din maiintindihan.
Gusto ko iyan.
Tingnan mo.
Hello, Kelly. Napakaganda mo.
Salamat, Mrs. Khatri.
-Nasaan si Malik? -Gumagawa ng chai sa kusina.
Hi, Mrs. Khatri.
Mabait na bata. Si Pallavi hindi marunong gumawa ng tsaa.
Kumusta, Ma?
Pallu, gusto kong--
Hindi. Hindi ako makikipag-date.
Hindi iyon ang sasabihin ko.
Sige.
Bilang kausap na kita…
Tingnan mo. Ang gwapo niya, 'di ba?
Oo, propesyonal siyang tingnan.
Kita mo? Gusto din siya ni Kelly. Nakatira siya sa Houston,
pero papunta siya sa New Orleans, at pwede syang makipagkita sa iyo.
Teka, inayos mo na ito?
-Kailangan nating magmadali. -Hindi siya tagarito.
Ano'ng gagawin ko? Walang mga Indian sa New Orleans.
Ma. Napag-usapan na natin ito.
Ayoko na ng mga setup.
Hindi ko sinabing pakasalan mo siya. Lumabas lang kayo.
-Ano? -Kinakausap ko ang anak mo.
Ano'ng sinasabi niya?
Hinahanapan si Pallavi ng lalaking marunong gumawa ng chai.
Wala namang nangyayari sa mga ganyan.
Paano kung iba ngayon at tumanggi ka nang hindi sinusubukan?
Kumusta ang chai? Hindi ba masyadong mainit?
Sige.
Gagawin ko para sa iyo.
Ano naman daw itong isang ito?
Dati pa rin, inhinyero, umaakyat ng bundok,
mahilig sa musika.
Mahilig sa musika?
Okey.
Nandiyan ba siya?
Ano'ng hitsura?
Naku.
-Patay. -Ang guwapo.
Ano?
Hindi siya iyan.
Malay mo.
Sakyan mo na lang.
Malay mo naman.
Magkakahawig ang mga morenong lalaki. Tama?
Sige na.
NAKATINGIN SIYA SA AKIN NA-TRAPIK SI MR. HOUSTON
DOON KA NA KAY POGI! SABIHIN MO GUSTO MO NG…
Uy.
Nagkita na ba tayo?
Wow. Gasgas na iyang linyang iyan.
Pasensiya na.
-May inaantay kang ka-setup, 'di ba? -Ano?
Kanina ka pa nakatingin sa bintana, parang may inaantay.
Kung regular na date ito, kanina ka pa umalis.
Siguro kailangan may maikwento ka sa mga magulang mo,
kaya hindi ka pa umaalis. Tama ba?
Nakakainis talaga ang mga setup, 'di ba?
-Oo. -Oo.
Pasensiya na, hindi ko…
-Ayos lang. -Pasensiya na.
Sige. Ingat ka.
Pero…
wala pa naman siya dito.
Oo nga.
-Sandeep. -Pallavi.
Ang gandang pangalan.
Salamat.
Paumanhin. May naghihintay bang babae dito?
Oo. Kakaalis lang niya.
Isang oras siyang late kaya umalis na ako.
Ganoon lang? Nasaan ka ngayon?
-Kasama si Sonia. -Nandyan lang si Sonia anumang oras.
Ano ka ba naman? Matinong lalaki siya, mula sa magandang pamilya.
Hindi ko naman siya gustong makita.
-Hindi na iyon mahalaga. -Paanong hindi na?
Ginagawa namin ito para sa kaligayahan mo,
sa kinabukasan mo.
Kapag sinabi ng kumander mong dapa, dumapa ka.
Ma, hindi ito militar. Hindi kita kumander.
Hindi ako magiging sunud-sunuran sa iyo.
Magtiwala ka sa akin.
Bakit hindi na lang--
Bakit hindi mo ako hayaang pumili?
Ma?
Hello?
-Hello? -Ano iyon?
Syempre pwede kang pumili kung sino'ng gusto mo.
Ayaw ko lang na…
mahulog ka sa maling lalaki.
Gusto mong magtiwala ako sa iyo pero wala kang tiwala sa akin.
-Pallavi… -Mamaya na lang tayo mag-usap.
-Ayos ka lang? -Oo.
Grabe talaga ang nanay ko.
Pasensiya na.
Ito 'yung nagpunta kami sa isang kasal sa Edison.
Bago bumalik sa Delhi ang mga magulang ko.
May nakuhang trabaho sa unibersidad ang tatay ko
kaya minabuti nilang umuwi.
Mahirap sigurong malayo.
'Di ko rin masyadong nakikita ang mga magulang ko.
Teka, kailangan ko nang--
May pupuntahan ka pang isang setup?
Oo, malay mo, baka naghihintay pa rin siya.
Pwede ba tayong magkita ulit?
Siguro.
Sige, mauna ka na.
Isang buwan nang laging sumasakit ang ulo mo.
-Hayaan mo akong tulungan ka. -Nawawala naman ito kapag mag-isa ako.
-Sigurado ka? -Oo. Sige na, mawawala din ito.
Nag-aalala na ako.
Ano'ng sasabihin ko sa kanila?
Magdadala ako ng minatamis.
Nagkita sila sa Skype noong nakaraang buwan lang,
at ngayon magpapakasal na sila.
Hindi ko maintindihan. ang mga kabataan ngayon.
-Hindi pwede 'yan. -Ngayon lang, sige na.
Nasaan si Usha? Buong araw ko na siyang hinahanap.
Masama ang pakiramdam niya,
kaya sa susunod na lang siya bibisita.
Iniisip pa rin ba niya ang masamang mata?
-Oo. -Hindi isinumpa si Pallavi.
Kalokohan. Dalhin n'yo siya sa doktor, ha?
Doon sa doktor ko. Inirereseta niya ang lahat.
Magiging maayos din siya.
Sinabi nang bawal, isang plato pa kukunin mo.
Mamamatay din naman ako.
-Pagbigyan mo na ako, sige na. -Huwag kang makulit.
-Ngayon? -Mamamatay din naman ako, sige na.
Hello?
Hi, Ma. Ayos ka lang?
-Oo naman. -Ginising ba kita?
Hindi, nakahiga lang ako.
Engagement party ngayon ni Abhishek, 'di ba?
Naiinis ka ba kaya hindi ka pumunta?
Maiba tayo…
-May nakilala ako. -May nakilala ka?
Ano'ng ibig mong sabihin? May nobyo ka na?
May tatlo o apat na linggo na kaming lumalabas.
Gusto mo ba siya?
Hindi ko siya sasabihin sa iyo kung hindi.
Ano'ng pangalan niya?
Teka, relaks ka lang.
Ang pangalan niya ay Sandeep Patel.
Indian? Gujarati? Mayayaman ang mga Patel.
Huwag mong sabihin iyan.
-Ilang taon na siya? Ano'ng trabaho? -Kasing-edad ko.
Nagtatrabaho sa tech. Maayos ang buhay niya.
Pallu, magandang balita iyan.
-Talaga? -Oo.
Gusto kong makatagpo ka ng mabuting lalaki.
Mabait siya, tama?
-Oo, siguro. -"Siguro"? Dapat sigurado ka.
Alamin mo kung anong klaseng tao siya.
Kakausapin ko ang mga magulang niya.
Ma, kalma. Mabuti siyang tao.
-Mabait siya sa akin. -Kahit sino ay mabait sa umpisa.
Ma…
Mabuti ang lahat. Ayos kami.
Magtiwala ka sa akin.
Patawad, Pallu. Padalhan mo ako ng larawan niya.
-Sige, ito na. -Sige.
-Mahal kita. -Mahal kita.
Ayos ka na ba?
May nobyo na si Pallu.
Iyon lang?
Ngayon matitigil ka na sa pag-aalala. May dala akong laddus.
Ilan?
Sige.
-Walo. -Walo.
-Kagalang-galang. -Gusto kong iginagalang ako.
At ikaw? Sabihin mo.
Naku.
Sige na.
Pinakita ko na ang sa akin.
Dalawa? Talaga?
Pangmatagalan ang mga relasyon ko.
Ano?
Ano kasi…
Ginoogle kita.
Madalas mong gawin iyan? I-Google ang mga tao?
Ang mga taong nakakasiping ko?
Oo. Isa akong babae sa makabagong siglo.
Sinasabi ko lang na parang…
isa ka sa mga madalas mag-party sa New York.
Masama ba iyon?
Wala akong sinasabi.
Kaya lang…
Isa ba sa kanila si Miss India?
First runner-up.
-Okey. -Gusto niyang mag-asawa na.
Nakakaloka.
Muntik ka nang ma-engage sa muntik nang maging Miss India.
Ano'ng nangyari?
Kumplikado.
Paano?
Hindi naging maganda ang relasyon namin.
Niloko ka niya.
Hindi, hindi lang talaga pwede.
Gusto ka lang ba niya dahil sa pera mo?
Hindi. May mga problema.
Tulad ng ano?
Sinubukan niyang magpakamatay noong nakipaghiwalay ako.
Grabe.
-Patawad. Hindi ko sinasadyang… -Hindi. Ayos lang.
Hindi siya ang babaing inakala ko.
Mahirap talagang makilala nang lubusan ang isang tao, tama?
Kung may gusto kang malaman sa akin, magtanong ka lang.
Sasabihin ko ang lahat.
Gusto kita.
Hindi kita lolokohin. Pangako.
-Ganoon din ba ang gagawin mo? -Oo.
Iyan.
Mayaman siya, gwapo, at mahilig sa mga bata?
Kaya pala bihira ka naming makita.
Masaya ba ang nanay mo?
Oo, noong una.
Pero panay ang tanong niya sa akin ng mga kakaiba,
na para bang nababahala siya.
Na parang hindi siya kapani-paniwala.
Sa akin na lang siya kung ayaw mo.
Ang bait mo naman. Sige, tatandaan ko iyan, salamat.
Masaya kami para sa iyo.
Akala ko 'di ka naniniwala sa pag-ibig, pero ngayon heto ka.
Ewan ko lang.
Magtigil ka, in love ka.
-Paalam. Salamat sa pagpunta. -Nag-enjoy kami.
-Paalam. -Paalam.
-Paalam. Ingat. -Usap tayo mamaya.
Happy monthsary sa atin.
Tama.
-Oo. -Mag-celebrate tayo.
Oo.
May ibibigay ako sa iyo.
Hindi ko naman sinabing…
Sapphire ang mga ito.
Nakita ko ito at naisip kita.
Sobra-sobta yata ito.
Naku, wala ito. Isukat mo.
Hindi. Hindi dapat.
Maganda, pero hindi ko iyan matatangap.
Salamat.
Sige.
Uy.
Gusto ko lang mapasaya ka.
Napasaya mo ako.
Sumama ka sa akin dito sa party. Nakilala mo ang mga kaibigan ko.
Mahalaga sa akin iyon.
Tungkol ba ito sa dating nobya mo?
Nagagalit siya
kapag hindi ko siya pinahahalagahan.
Minsan naiisip kung iyon ba ang dahilan…
Hindi.
Hindi. Hindi ako ganyan.
Ang ganda ng hikaw.
Kaya lang--
Itabi mo muna 'yan para sa engagement natin.
Ay…
-Nagbibiro lang ako. -Okey. Sige. Itatabi ko muna.
-Oo. Sige. -Oo. Sige.
Ano ito?
Hiwain ang karot ng parisukat? Paano…?
Parisukat na karot.
Parisukat…
Usha!
Itong…
Ang…
Usha!
Usha, may kaunting problema sa--
Pwede mo bang tingnan 'yung niluluto ko?
Ayaw mo bang maghapunan o ano?
Bahala ka! Oorder na lang ako ng pizza!
Hello, Pallu?
Skype daw kayo ng mga magulang ni Sandeep.
Pallu, ano'ng sinabi mo?
Skype daw kayo ni Papa at mga magulang ni Sandeep.
Ngayon na?
Alam mo bang sinubukan niya akong bigyan ng alahas?
Alahas?
Nakakakilig, pero ibinalik ko, syempre.
Ayos ka lang ba? Parang kakaiba ka.
Oo naman.
Ganoon siya kabilis?
Mas Indian pa siya sa inaakala ko.
Parang nahanap mo siya para sa akin.
Mabuti iyan. Anak, paalala lang.
Huwag kayong magsama hangga't hindi pa kasal.
-Okey lang ba? -Ma, ano ka ba?
Ito lang ang pakiusap ko sa iyo.
Makaluma ako. Pakiusap.
Pag-iisipan ko. Magsisimula na ang klase ko.
Salamat. Mahal na mahal kita.
Mahal din kita.
Ginugugol niya ang lahat ng oras niya sa lalaking iyon.
Binigyan siya ng alahas.
-Sobra na iyon. Sobrang aga. -Ikaw lang ang sobra.
Ano?
Ngayong wala ka nang dapat ipangamba,
gumawa ka na naman ng ikababahala.
Tama ba ako?
Ano'ng oras na?
Ala-una na.
Matulog ka na.
Alam mo bang sira 'yung mainit na tubig sa gripo mo?
Oo, ganyan talaga iyan.
-Ano? -Maliit na bagay.
Sa gym na lang ako naliligo.
Handa na ang hapunan. Upo na.
Paumanhin. Medyo nasunog.
Kumain na lang kaya tayo sa labas.
Matapos kong mag-abala sa pagluluto para sa nobyo ko?
Hindi. Subukan mo ito. Tikman mo.
"Kapag sinabi ng kumander mong dapa…
-"…dumapa ka." -"Dumapa ka."
Teka, alam mo ang kasabihang iyon?
Mula ito sa kwento ng kumander ng militar, tama?
-Lolo ko iyon. -Talaga?
Ang Nanaji ko.
Sinasabi niya lagi iyon sa nanay ko para makinig sa kanya.
Marami siyang nailigtas na tao noon.
Ang galing. Walang pang nakapagsabi niyan sa akin.
-Magsama na tayo. -Ano?
Mas higit pa dito ang nararapat sa iyo.
Hindi pwede.
Hindi pwede. Ayaw ng mga magulang ko.
Sige, tutulungan kitang kumuha ng apartment.
Sandeep, hindi mo ako tutulungang kumuha ng apartment.
Pallavi, huwag mong isipin ang pera.
Kung lilipat ka ng apartment, ano ang magagawa nito sa buhay mo?
'Yong katotohanan. Nangako ka.
-Susulat ako. -Hayaan mong tulungan kita.
Sige na.
-May trabaho ako at… -Ano naman? Huminto ka.
-Makakapaghintay iyan. -Hindi. Sabi lang ng mga kaibigan mo iyan.
Ako ang bahala.
MALIGAYANG BATI USHA
Heto na.
Ang ganda.
At…
Humiling ka na.
Pero ang malaking kahilingan mo ay natupad na, hindi ba, Usha?
May nobyo na si Pallavi.
Usha. Bakit hindi mo sinabi?
Napaso ka ba? Ayos ka lang ba?
-Hindi. -Napaso ka? Usha…
-Ibabad mo sa malamig. -Sige.
Ako na dito.
-Ayos ka lang? -Oo.
Papasok lang ako sa loob.
Dito muna tayo sa labas. Ang ganda dito.
Magsaya ka lang dito, papasok muna ako.
Usha, sige na, pakiusap.
-Ayos lang. -Pakiusap.
Ayaw niyang magtagal sa labas.
Kausapin natin siya.
Halika.
Sino'ng may gusto ng cake? Bilis.
Pwede sa akin 'yan.
Napakarami mong tinatanggihan nitong mga nagdaang araw.
Halos hindi ka namin nakikita nitong huling dalawang buwan.
Sigurado kang sina Nidhi at Rajdeep Patel ang mga magulang niya?
Sabi ni Pallavi.
Ang mga Patel?
Sila ang nagmamay-ari ng kalahati ng mga motel sa Amerika.
Napakayaman nila.
At ito ang nobyo ni Pallavi?
Magpakasal na agad sila bago pa siya manmanan
ng isang detektib.
-Detektib? Sira ka talaga. -Totoo iyon.
-Hello? -Totoo naman, 'di ba?
Ginagawa talaga iyon ng mayayamang pamilya sa South Delhi.
Maligayang kaarawan, Ma.
-Hi, Pallu. -Kumusta ang party?
Mabuti, pero sana nandito ka.
Oo nga, e.
May maganda akong balita. Lumipat na ako.
-Ano? -Sa mas magandang apartment.
Ang sabi mo hindi mo pa kayang lumipat.
Tumutulong si Sandeep sa upa.
Pati na rin sa paglipat.
Kumuha kami ng lipat-bahay.
-Pallavi-- -Alam ko.
Ang isang libo kada buwan ay patak lang ng tubig para sa kanya.
-Isang libo? -Sumusuporta lang siya.
Ma, hindi ba iyon ang gusto mo?
Anak, ibigay mo nga sa akin ang araw, oras, at lugar ng kapanganakan niya.
-Hindi. -Ano? Bakit?
Hindi mo titingnan sa horoscope kung bagay kami.
Hindi ako naniniwala doon.
Hindi na kailangan. Ako ang maniniwala para sa iyo.
Malalaman niya kung bakit ko tinatanong. Nakakahiya, Ma.
Maunawain siya, 'di ba? Mukha naman siyang maunawain.
Sa akin lang ito. Hindi ko sasabihin ang malalaman ko.
Sige na, anak, pakiusap.
Oo na, ibibigay ko na.
Usha, mahal? Ayos ka lang ba?
-Ma? Hello? -Nanay mo ba iyan?
-Oo. -Pwede ko bang makausap?
-Ma, gusto ni Sandeep na-- -Ibababa ko na.
Hello? Ma?
Usha, ayos ka lang ba?
Oo. Lalabas na ako.
Salamat sa pagpunta, Guruji.
Para sa iyo, syempre.
Ilan na bang lalaki ang tiningnan natin para kay Pallavi, 100, 200?
Hindi ganoong karami.
Pero ito…
Ito ay…
Mabuti tinawagan mo ako.
Diyos ko, sabi na nga ba.
Hindi pa ako nakakakita ng dalawang kaluluwang
-tugmang-tugma. -Ano?
Tugmang-tugma ito kay Pallavi.
Magaling!
Sabihin mo sa akin ang tungkol kay Sandeep at ang tungkol sa tsart na ito.
Mukhang maayos ang lahat.
Ipinanganak siya sa ilalim ng bituin ng Bharani.
Napakaswerte.
Ang bituing Bharani? Makapangyarihan siyang tao.
Oo, makapangyarihan, at sobrang yaman.
Kailangan na nilang maikasal sa lalong madaling panahon.
-Sabihin mo sa akin ang pagkatao niya. -Ang pagkatao niya?
Kailangan nating tingnan ang kanyang…
ang kanyang yoga, kung saan siya nabibilang.
Ang binatang ito ay ipinanganak sa ilalim ng Gajakesari yoga.
Pero huwag kang mabahala, ang ugali niya ay napakalakas.
Makukuha niya ang anumang naisin niya.
Mam?
Mam, ayos ka lang?
Ligtas ba siya? Si Pallavi?
-Ligtas? -Oo.
Lagi akong akong nagpapadala sa kanya
ng mga kuwintas, pulseras, pero lagi niyang nakakalimutang isuot.
-Hindi niya pinoprotektahan ang sarili. -Ang Masamang Mata.
Tama, dapat siyang makinig sa iyo.
Sinasabi ng horoscope na ayos ang lahat.
Pero pwede tayong manalanging muli
para matahimik ang isipan mo.
Sa halagang 5,000 rupees lang.
Bahagi ng pagsusulat?
Oo. Paano kung bahagi nga?
NAGUSTUHAN NI USHA ANG IYONG LITRATO
Hello?
Bakit naka-online ka, Ma?
-Madaling-araw na sa Delhi. -Patulog na din ako.
Nasa trabaho ka ba?
Hindi, nasa bahay ako.
Sumusulat ng nobela ko.
Natutuwa ako at nagsusulat kang muli, Pallavi.
Alam ko.
Panahon na para gamitin ang pinag-aralan sa halip na magturo.
Hindi ka ba papasok ngayon? O mamaya?
Sa totoo lang, Ma, umalis na ako.
Ano?
Oo, nauubos ang oras at lakas ko doon.
Ngayon may oras na akong magsulat.
Kaninong ideya iyan? Kay Sandeep?
Ma, sana maging masaya ka na lang para sa akin.
-Paano ka mabubuhay? -Iyon nga.
Hindi na ako dapat mag-alala pa doon.
Hindi pa kayo kasal. Iresponsable ito.
Ano ba ang pagkakaiba kung ikaw at si Papa
ang sumusuporta sa akin?
Kahit kaya namin, inaasahan naming magtatrabaho ka pa rin.
Huwag mong basta-basta isuko ang kalayaan mo.
-Pallavi? -Ngayon may pakialam ka sa kalayaan ko?
Ano?
Parang wala ka namang pakialam dati.
Mukhang wala kang pakialam.
Ano'ng sinasabi mo?
Ang sinasabi ko lang ay sobrang bilis ng pangyayari.
Sobrang bilis?
Bakit sa tingin mo sobrang bilis ng pangyayari?
Ano ang tingin mo sa relasyon natin? Ikaw at ako.
-Pallavi… -Sandali, Ma.
Sa mga nagdaang taon,
kahit ako na ang bumubuhay sa sarili ko,
pinaramdam mo sa akin na hindi ako mabuting anak.
Dahil lang sa nag-iisa ako.
At ngayong nasa isang seryosong relasyon na ako,
hindi ka pa rin masaya.
Hindi pa rin tama ang ginagawa ko.
Alam mo ba kung gaano kasakit ang pinaparamdam mo sa akin?
Mahal mo ba siya?
Ayos ka lang?
Iyon lang ang sinasabi ko.
Kung hindi…
At ngayon may pakialam ka na sa pag-ibig?
-Ipokrita. -Huwag kang ganyan.
Hindi ko alam bakit masyado akong apektado sa kung ano'ng tingin mo sa akin.
Uy.
-Nakakaloka siya. -Halika dito. Halika.
Hayaan mo na iyan.
Tawagan mo na lang siya bukas.
Ginugol niya ang kanyang kabataan sa boarding school.
Pinadala siya ng mga magulang niya doon noong 13 siya,
dahil noong taong din iyon may isang selyadong kaso sa korte
na hindi natin makukuha, pero kakila-kilabot ang nangyari.
Pagkatapos ay huminto siya sa kolehiyo.
At ang mga dating nobya niya, ayaw siyang pag-usapan.
May mali.
-Paano mo nalaman lahat ng ito? -Kumuha ako ng detektib.
-Ano? -Oo, nakita ko siya sa Internet.
-Magkano naman? -Pinoprotektahan ko ang anak mo.
Mahalaga pa ba kung magkano?
Ang ginawa mo…
ay nakakahiya.
Isa itong malaking paglabag sa privacy.
Paano kung may mag-imbestiga sa atin?
Ipagtanong ang buhay natin?
Kung paano tayo napunta sa Amerika matapos isilang si Pallavi.
Diyos ko.
Kapag nalaman ng mga magulang niya…
Alam ng mga magulang niya kung sino talaga siya.
At sino siya?
Hindi ka ba nakikinig?
Mag-isip ka.
Sino pa ba ang kakilala mong nag-aral sa boarding school?
Mayaman, makapangyarihan?
Sino ang sumira sa mga nobya niya kaya't nananahimik ang mga ito?
May naaalala ka ba?
Nagkataon lang iyan.
Hindi nangangahulugang si Sandeep ay katulad ng lalaking iyon.
Nakausap ko na siya sa telepono.
-Mabait siya. -Alam ko.
Lahat ay sinasabing mabait siya.
Sabi ng mga kaibigan ko, mga magulang ko, "Mabait siya."
Usha, pakiusap, makinig ka.
Ang nangyari sa iyo ay hindi mangyayari sa anak natin.
Hindi siya papayag na may magsasamantala sa kanya.
Hindi siya gano'n.
Tinuruan mo siyang huwag maging gano'n.
Tama ka.
Hindi niya ako katulad.
Tumigil ka na. Pakiusap, tigilan mo na.
Dapat ko siyang balaan.
Usha, huwag mong subukan.
Nakikinig siya sa iyo. Mahalaga ang opinyon mo sa kanya.
Wala siyang pakialam sa iniisip ko.
"Walang pakialam?"
E, araw-araw siyang nakikipag-usap sa iyo 'di ba?
Tapos wala siyang pakialam?
Naririnig mo ba ang sarili mo?
Isinumpa siya.
Isinumpa siya ng lalaking iyon
noong pinagbubuntis ko pa siya, at pinagdurusahan niya ito,
at dapat ko siyang iligtas.
Isa itong kabaliwan.
Pwede bang…
Pwede bang pumunta tayo sa doktor?
Napapraning ka na, Usha.
Isa itong kahibangan.
Pa, kumusta?
Hello, Pallu.
Nagising ba kita, anak?
Hindi.
Hindi, gising na ako. Ayos lang.
-Kumusta? -Tungkol ito sa iyong ina.
Alam ko ang sasabihin mo, pero siya ang nagsimula.
Hindi. May sakit siya, Pallu.
May sakit?
May migraine siya. Malala.
Sobrang balisa siya. Ayaw niyang umalis ng bahay. Ayaw niyang--
Kung may nasabi siya sa iyo, Pallu,
huwag mong masyadong dibdibin, ha?
May pinagdadaanan lang siya.
Papa? Ano'ng nangyayari? Pinag-aalala mo ako.
Okey. Pallu…
bago kami ikinasal ng ina mo,
may kasintahan siya noon,
nakilala niya noong kolehiyo at…
At?
Medyo…
hindi maganda ang relasyon nila.
Paanong hindi maganda?
Isa siyang mapanganib na lalaki.
Ayaw n'yang tinatanggihan.
Kaya tinakasan siya ng nanay mo.
Grabe.
Bakit hindi mo ito sinabi sa akin?
Anak, bakit ko pa sasabihin sa iyo?
Itong lalaki ito--
Maliit na bagay lang ito.
Sinasabi ko lang sa iyo para maunawaan mo.
Maunawaan ang ano?
Babalik ba siya para guluhin si Mama?
Hindi, anak. Patay na siya.
Namatay siya bago kami ikinasal, bago ka isinilang.
Papa, anong ginawa niya kay Mama?
Hindi ko alam ang mga detalye, anak. Pero…
hindi tuluyang nakalimutan ng mama mo ang mga nangyari.
Sa pag-iisip.
Sa damdamin.
Diyos ko.
Patawad.
Kawawa naman si mama. Kaya pala.
-Oo, kaya… -Diyos ko.
Nauunawaan ko na ngayon. Pero, Papa…
bakit siya nag-aalala tungkol kay Sandeep?
Iniisip ba niya na pare-pareho ang mga lalaki?
Gusto mo ng kape?
Si Sandeep ba iyan?
Oo. Napadaan lang siya.
Napadaan lang siya? Ano, bigla na lang sumulpot?
Anak, ano'ng akala mo sa akin?
Bata ka, Amerikana. Hindi kami nagpalaki ng madre.
-Sige na. -Sige, pwede bang--
Huwag na nating pag-usapan.
Teka, pwede ko ba siyang makausap?
Oo naman. Sige. Sandali.
Tatay ko.
-Magtitimpla ako ng kape. -Sige.
Hello po.
Hello, iho. Kumusta?
Mabuti naman. Masaya akong tumawag ka.
Aayain ko na siyang magpakasal. Sang-ayon din ang mga magulang ko.
Mabuti. Masaya ako para sa inyo.
-Salamat. -Sa totoo lang,
gusto kang makausap ni Usha. Pwede ba ngayon?
-Oo naman. -Si Sandeep.
Ikaw ang gusto ka niyang makausap.
-Gusto ka rin niyang makausap. -Nakatapis lang ako.
Baka kung ano'ng isipin niya kung hindi mo siya kakausapin.
Hindi ka naman niya nakikita. Kausapin mo na.
Hello? Sandeep?
Sandeep? Hello?
Hello po. Kumusta?
Mabuti naman.
-Ikaw? -Mabuti naman.
Masaya ako marinig ang boses mo.
-Bukambibig ka ni Pallavi. -Oo nga.
Bukambibig ka din niya.
Medyo abala lang ako ngayon, kaya…
Oo, sige.
Masaya ako at nakausap kita.
Parang itinadhana, hindi ba?
-Ang alin? -Ang relasyon namin.
Kami ni Pallavi, syempre.
Siguro makaluma ako pero naniniwala ako sa tadhana.
Naniniwala ka din dito, hindi ba?
Oo.
Gusto kitang pasalamatan sa apartment ni Pallavi.
Pangarap talaga niya ang pagsusulat,
at sobra-sobra ang ginawa mo.
Wala iyon.
Lahat ng ginagawa ko ay para sa ikabubuti niya.
Hello?
Hello po?
Sige na, Sandeep. Paalam.
Ano?
Ano'ng ginagawa mo?
Usha?
Usha, ano'ng…
Ano'ng nangyayari, mahal?
Usha?
Nasaan na ba itong-- Usha?
Usha, nandito ka ba, mahal?
Usha!
-Hello, Krishnan. Bakit? -Radhika, paumanhin kung nagising kita.
Tumawag ba si Usha?
Wala siya dito at 'di niya dala ang telepono niya.
Dalawang buwan na siyang hindi lumalabas ng bahay.
Bakit siya aalis ngayon? Saan siya pupunta?
Usha? Ano'ng nangyayari?
May kailangan lang akong itanong sa kanya.
Kanino?
Patay na siya. May 30 taon na siyang patay.
Hindi ako sigurado.
'Yung kaso,
'yung libing na nasa lahat ng mga dyaryo, lahat iyon ay hindi nangyari?
Alam kong namatay siya.
Pero pakiramdam ko nasa paligid lang siya.
Sige, tayo nang…
-Umuwi na tayo. Halika na. -Tama ka.
-Saan? -Pallavi.
Hindi niya ako katulad. Matalino siya. Matapang.
Kaya bakit nauulit na naman ang pangyayaring ito?
May isang kasagutan lang.
Bumalik siya bilang si Sandeep.
Siya si Sandeep.
-Ano'ng sinasabi mo? -Sinabi ni Sandeep sa telepono
na lahat ng ginagawa niya ay para sa ikabubuti ni Pallavi.
Iyon ang lagi sinasabi ng lalaking iyon sa akin noon.
-"Para sa ikabubuti mo." -Walang ibig sabihin iyon.
Alam mo ba ang ginawa ko kagabi?
Tiningnan ko ang kaarawan ni Sandeep sa tsart ng mga bituin.
Nandoon mismo.
Isinilang si Sandeep siyam na buwan pagkatapos isilang si Pallavi.
Siyam na buwan matapos mahulog sa tulay ang lalaking iyon.
Magiging maayos ang lahat.
Kukuha tayo ng makakatulong sa iyo.
Umuwi na tayo. Halika na.
Iniisip mong nababaliw na ako.
Hindi, sa tingin ko kasalanan ko ito.
Paanong kasalanan mo?
Hindi tayo dapat bumalik sa Delhi.
Hindi mahalaga ang trabaho ko. Umalis na tayo bukas kung kailangan.
-Sige… -Seryoso ako.
Umalis na tayo sa lugar na ito, sa lahat ng masasamang alaala dito.
Hindi ito mabuti sa iyo.
Hindi ito masasamang alaala. Karma ito.
Hindi natin matatakasan ang karma.
Kahit magpunta tayo sa dulo ng mundo, susundan pa rin tayo nito.
Para tapusin ang nasimulan niya.
Halika.
-Hi, Ma. -Hello.
Natutulog ka na ba?
Hindi. Nandito ako kay Sandeep.
Pasensya na at hindi tayo nag-usap ng ilang araw.
Ayos lang. Kumusta ka?
-Mabuti. Ikaw? -Sigurado ka?
Pwede kang magsabi sa akin ng kahit ano.
Oo.
Ganoon din sa akin, alam mo iyan.
Ano?
Sinabi ni Papa ang tungkol sa dati mong nobyo.
Ano'ng sinabi ng papa mo?
Hindi maganda ang naging relasyon n'yo Tama ba, Ma?
Sinasaktan ka niya?
Oo.
Ma…
Hindi mo alam kung gaano kasakit sa akin iyon.
Kaya hindi namin sinabi sa iyo. Hindi mo kailangang pasanin ito.
Pasanin? Hindi iyon pasanin.
Gusto kong malaman ang lahat sa iyo.
Kilala mo ako.
Pallu, walang nagbago.
Binabago nito ang lahat.
Ano? Paano?
Ang…
Ang pagkahumaling mo na hanapan ako ng mabuting asawa
dahil ayaw mong maranasan ko ang pinagdaanan mo.
-Oo. Syempre. -Malinaw na ang lahat.
Nakilala ko si Sandeep na walang tulong mo.
Natatakot ka sa walang kadahilanan.
Sobrang bait ni Sandeep sa akin.
Mabuti. Sige.
Lahat ng ginagawa niya ay para sa ikabubuti mo.
Bakit hindi ka na lang maging masaya para sa akin?
Pakiusap. Ayokong mawala ka.
-Mawala? -Oo.
Kung hindi ko matatanggap si Sandeep, mas pipiliin mo siya kaysa sa akin?
Ma…
ikakasal na kami.
Niyaya na niya ako kagabi.
Bakit mo ginagawang mahirap ito
sa wala namang dahilan?
Gusto kong layuan mo siya.
-Ano? -Iginigiit ko.
Inuutusan kita bilang ina mo, kung may pagmamahal ka sa akin.
Mama, itigil mo ito.
Alam kong may pinagdadaanan ka,
pero huwag mong ibunton sa akin dahil wala akong ginagawa.
Walang ginagawa si Sandeep.
Kumuha ako ng detektib.
-Ano? -Alam mo ba
na may selyadong kaso sa korte noong siya ay 13?
Hindi mo pwedeng gawin 'yan.
Ano'ng tinatago niya?
Diyos ko. Wala siyang tinatago.
Nabasag ang bintana ng kotse nang lalaking nakaaway niya tungkol sa babae.
Bata pa siya noon, mapangahas, kaya itinago ng magulang niya ang kaso.
Sinabi niya lahat sa akin. Masaya ka na?
Mainitin ang ulo niya?
Sobra ka na.
Bakit siya pinatalsik sa una niyang kolehiyo?
Hindi siya pinatalsik. Huminto siya. Gusto niyang mag-negosyo.
At napakarami niyang naging nobya.
Nakausap ng detektib ang lima sa kanila.
Wala sa kanila ang may sinabing mabuti tungkol sa kanya.
Ang totoo, ayaw nilang pag-usapan siya.
-Para kang baliw. -"Baliw"?
Ma, patawad. Hindi iyon ang ibig kong sabihin.
Ano'ng tingin ng mga kaibigan mo sa kanya?
Ano'ng tingin nila Sonia at Kelly sa kanya?
-Gusto nila siya. -At ano'ng tingin nila
sa pagbabayad niya ng upa mo at sa pag-alis mo sa trabaho?
Hindi mo sinabi sa kanila.
Mahalaga pa ba iyon? Ikakasal na kami.
Mahalaga 'yon dahil nagdadahilan ka para sa kanya, para sa iyo!
Hinihiling kong sundin mo ako, magtiwala ka sa akin.
Inuutusan kitang dumapa.
Ma, kailangan mo ng tulong.
Inililigtas ko ang buhay mo, Pallu!
Ano?
Mama?
Ano'ng sinabi mo? Bakit 'di ka sumasagot?
Ako ay…
Ma? Hello?
Nandiyan ka pa ba?
Ma, nandiyan ka pa ba?
Hello?
Ma, nandiyan ka pa ba?
Alam mo ba ang peklat ko sa noo?
-Oo. -Siya ang may gawa nito.
Ang lalaking iyon, ang nobyo ko.
Ang sabi mo dahil iyan sa isang aksidente sa kotse.
Hindi. Hinampas niya ang ulo ko sa semento.
Nagtatrabaho ako bilang guro sa Delhi.
Masaya ako. At sa unang pagkakataon sa mahabang panahon,
umaasa ako sa hinaharap.
Akala ko wala na siya.
Dalawang taon na kaming kasal noon ng papa mo.
Noong malaman ng lalaking iyon na maayos na ako,
lagi na siyang tumatawag, sinusundan ako.
Sinisiguro niyang alam kong nandoon siya.
Nakikita ko ang sasakyan niya kahit saan.
Pagkagaling ko sa trabaho, naghihintay na siya.
Akala ko titigil na siya.
Hindi ko sinabi sa ama mo kung gaano na ito kalala.
Nagsimula akong dumaan sa mga shortcut, lumilihis, nililigaw ko siya,
kahit ano basta lang maiwasan ko siya.
Pero ayaw niyang sumuko.
Noong nangyari iyon, walong buwan akong buntis sa iyo.
Sinundan ako ng kotse niya sa Yamuna Bridge.
-Mahal ko. -Hindi. Huwag kang lalapit sa akin.
Maayos akong nakikiusap sa iyo.
Sumama ka sa akin!
Huwag ka nang lumaban!
Nang sandaling iyon, alam kong papatayin niya ako.
Alam kong papatayin ka niya.
Hindi ko alam paano ko ginawa.
Nakahulagpos ako at itinulak ko siya sa tulay.
Madumi ang tubig at hindi siya marunong lumangoy.
Pagkatapos noon, tumakbo ako.
Sa kabutihang-palad, huminto ang isang kariton
at dinala ako sa pinakamalapit na ospital.
Hindi ko alam na manganganak na ako.
Isa kang himalang sanggol.
Maaga kang isinilang pero malusog.
Walang kinasuhan ang mga pulis sa pagkamatay niya.
Mama, ikaw…
Seryoso ka ba?
Hindi ito gawa-gawa lang?
Bakit ko naman gagawin iyon?
May pinatay kang tao?
Oo.
Hindi nalaman ng mga pulis?
Hindi nila ako naisip.
Madami siyang kaaway. Madami siyang atraso.
Nang gabing namatay siya, nasa ospital ako at isinisilang ka.
At si Papa…
Alam ng papa mo ang lahat.
Hindi mo ito sinabi sa akin…
Paano ko sasabihin sa iyo?
Ayokong pag-usapan ito. Ayokong isipin.
Kaya ko ito sinasabi ngayon ay dahil dapat,
para makinig ka sa akin.
Ano? Ano'ng ibig mong sabihin?
Napansin mo bang siyam na buwan ang pagitan ng kaarawan mo at ni Sandeep?
Hindi ko maintindihan.
-Ano'ng kinalaman nito? -Bumalik na siya, Pallu.
-Isinilang siyang muli bilang si Sandeep. -Usha.
Akin na…
Usha.
Pakiusap.
-Usha, pakiusap. -Tumatawa ka ba?
Huwag mong gawin ito.
Dahil…
parang sasabog na ang utak ko.
Hindi, ito ay…
Grabe ito.
Naiintindihan mo ba ang sinabi ko?
Sinabi sa akin ni Sandeep na lahat ng ginagawa niya ay para sa ikabubuti mo.
Iyon mismo ang sinabi sa akin ng lalaking iyon matapos akong saktan.
Sinabi niya sa akin iyon habang sinasaktan ako, Pallu.
Ma, hindi ko alam kung ano'ng sasabihin ko.
Nagpunta ka na ba sa doktor?
Wala akong diprensiya.
Parang naniniwala ka sa sinasabi mo.
Pakiusap, Ma, pumunta ka sa doktor.
Ayokong mawala ka.
Gagawin ko ang lahat ng gusto mo
layuan mo lang si Sandeep bago pa mahuli ang lahat.
-Hindi, Ma. Hindi. -Hindi? Ayaw mo akong mawala.
Ano'ng gagawin ko kapag ikaw ang nawala?
Ikaw ang buhay ko.
Gusto kong huminga ka nang malalim.
Maaayos din ito.
Alam kong may mga pinagdaanan ka na hindi ko lubos-maisip.
Pero makinig ka muna.
Pakinggan mo muna ako. Si Sandeep ang lahat sa akin.
Tinanong mo kung mahal ko siya…
Oo.
Mahal namin ang isa't isa.
Pinapasaya niya ako.
Naririnig mo ba ako, Ma? Kasama ko siya ngayon.
Kakausapin mo ba siya?
Pallu.
Kausapin mo muna siya.
Hindi niya matanggap ang engagement.
Hello.
Alam kong malaking hakbang ang tinatahak namin ni Pallavi.
At alam ko kung gaano kayo kalapit sa isa't isa.
Ang huling bagay na nais kong gawin ay sirain iyon.
Kaya…
Hindi ko pa nasasabi ito kay Pallavi, pero…
hindi ako kumportableng magpakasal
maliban lang kung ibibigay mo sa amin ang iyong basbas.
Makakatulong ba iyon?
Oo.
Gusto talaga kitang makita ng personal.
May bakanteng kwarto dito anumang oras.
Para sa inyong mag-asawa.
Mahal ko ang anak ninyo at hindi ko siya iiwan.
Sige.
Paalam, Sandeep.
-Ayos ka lang? -Pasensiya na.
Pasensiya na.
Salamat.
Paulit-ulit kong iniisip nitong nagdaang mga taon
na dapat nandoon ako para sa iyo noong sinusundan ka niya.
Hindi ko dapat hinayaang lumala ang mga bagay.
Iyon ang pagkakamali ko.
Kaya nauunawaan ko…
na anumang sabihin ko,
wala kang dahilan para paniwalaan ito.
At tinatanggap ko iyon.
Mahal…
hindi iyon ang iniisip ko.
Pero binigyan ka ba ng dahilan ni Pallavi
para hindi siya tanggapin, para hindi pagkatiwalaan?
Hindi.
Napalaki mo siyang isang mabuting anak.
Diyos ko, bakit? Nakatagpo siya ng mabuting lalaki.
Iniligtas mo siya.
Iligtas mo ang sarili mo, iligtas mo tayo.
At dahil diyan,
ligtas ka.
Ngayon at palagi.
Ayokong maramdaman pa ito.
Alam ko, mahal.
Hindi mo na kailangan pang mangamba.
Hindi ko…
Ilang oras na lang kaarawan na ni Pallu.
Tama.
Tawagan natin siya mamayang gabi kapag nagising na siya.
Susunduin kita ng eksaktong alas-kwatro.
Mahusay na doktor si Dr. Mehta.
-Maghahanda ako. -Sige.
Pwede mo ba itong itapon para sa akin?
Ano?
Sigurado ka?
Sabi mo nga…
ligtas na ako ngayon.
Kailangan kong magpatuloy.
Ligtas ka.
Sige.
-Mahal kita. -Mahal kita.
IKAKASAL KAY SANDEEP PATEL
Sinubukan niya akong bigyan ng alahas.
Pallu, salamat sa Diyos. Makinig ka.
Nagustuhan mo ba ang mga hikaw?
Nakita kong ni-like mo ang larawan.
Kaya malamang nagustuhan mo ang hikaw.
Syempre nagustuhan mo, pasok sa panlasa mo, 'di ba?
Natatandaan kong hindi mo kailanman tinanggal ang iyo.
Tinatali mo ang buhok mo
para makita ito ng iba.
Para ipakita sa akin kung gaano mo ito kagusto.
Kung gaano mo pinapahalagahan ang regalo ko.
Ano'ng gusto mo?
Sinabi ko na sa iyo.
Gusto talaga kitang makita…
ng personal.
Pwede tayong maging pamilya.
Nakakamangha.
Parehong-pareho kayo ni Pallavi. Parehong…
damdamin.
Iyon ang nagtulak sa akin para lapitan siya.
Nakita ko ang mukha niya…
at hindi ko mapigil,
kahit na hindi ko alam kung bakit.
Hanggang sa narinig ko ang boses mo
at doon ko naintindihan ang lahat.
Doon ko naalala…
ang lahat.
Huwag mo siyang sasaktan.
Hindi, pangako.
Aalagaan ko si Pallavi.
Hanggang sa kamatayan…
ayon nga sa kasabihan.
Ibigay mo ang telepono sa kanya.
Ibibigay ko.
Sa tamang oras.
Nagsisimula pa lang ang saya, Usha.
Usha! Handa ka na ba?
Usha, marami siyang pasyente--
Sagutin mo, Pallu.
Sagutin mo. Sige na, Pallavi.
Si Pallavi ito. Alam mo na ang gagawin.
Pallavi, hindi ko alam kung kailan mo ito matatanggap,
pero tawagan mo ako, importante.
Si Usha ito. Mag-iwan ng mensahe.
Usha, kung naririnig mo ito, tawagan mo ako.
Pwede mo bang bilisan?
Si Usha ito. Mag-iwan ng mensahe.
Usha, pakiusap, makinig ka. Isipin mo ang ginagawa mo.
Nag-aalala ako sa iyo. Pakiusap, i-text mo ako.
Kahit ano'ng mangyari, mahal kita.
Pallu?
Pallavi?
Pallavi…
Nandiyan ka ba? Pallavi?
Mahal ko.
Nasaan siya?
Nandito ka.
Nagbago ka na.
Pareho tayo.
Rakesh…
sa pagitan nating dalawa ito.
Huwag mong idamay si Pallavi.
Hindi ganoon iyon.
Hindi ikaw ang magpapasya sa katapusan nito.
Hindi ngayon.
Ano ba ang gusto mo?
Ang nag-iisang gusto ko, Usha…
ikaw.
Magpakailanman.
Bakit hindi mo na lang kalimutan ang lahat?
Dahil akin ka.
Hindi mo ba nakikita?
Nasaan si Pallavi?
Umayos ka at dadalhin ko siya sa iyo.
Maghahapunan tayo.
At ipapakita mo kay Pallavi na ako ang asawang gusto mo para sa kanya.
Sige.
-Hapunan. -Magaling.
Nakita mo kung gaano kadali?
Alam mong lahat ng ginagawa ko ay para sa ikabubuti mo.
Sabihin mo.
Lahat ng ginawa mo ay para sa ikabubuti ko.
At ngayon magiging masaya na si Pallavi
dahil karapat-dapat na siya sa iyo.
Tanggap ko ang anak ko.
Hindi, hagga't hindi siya nag-aasawa, tama ba, Usha?
Ibibigay mo ang iyong basbas?
Oo…
ibibigay ko.
Ibibigay mo.
Kilala kita, Usha. Tanda mo?
Nagsisinungaling ka. Huwag kang magsinungaling.
Ayaw mo bang mabuhay ang anak mo?
Sino ang tatawagan mo?
Iniisip ng lahat na baliw ka.
Maniniwala sa akin si Krishnan.
Ang nakakaawa mong asawa?
Alam mong hindi siya naniniwala.
Dahil hindi mo siya mahal at alam niya iyon.
Mali ka.
Iyan ang ipinamulat mo kay Pallavi.
Gusto mong makasal siya sa mabuting lalaki kahit walang pagmamahal.
Sadyang napakahirap
kung maghihintay siya ng tunay na pag-ibig.
Kahit ako hindi ko mapeke iyon.
Ayokong patayin si Pallavi.
Sasama ako sa iyo.
At sasabihin ko sa kanya na ibinibigay ko na ang aking basbas.
Mabuti.
Itago mo ito
kung tingin mong makakatulong.
Alam mo…
hindi ako kailanman naniwala sa walang kwentang pamahiin na iyan.
Nagkamali ako, 'di ba?
Mauna ka na.
Kung magtatangka kang baguhin ang isip niya,
kung magtatangka kang sumuway,
papatayin ko siya agad.
Naiintindihan mo?
Halika na?
Hi.
Mama!
Pallu.
-Nandito ka. -Nandito ka.
Ano'ng ginagawa mo dito?
Alam mo?
Maligayang kaarawan.
Salamat.
Grabe.
Si Sandeep ang bumili ng tiket ko.
Wow. Sige. Natutuwa akong makita ka.
Akin na ang mga gamit mo. Tuloy ka.
Si Sandeep ang magluluto ngayon. Ang paborito mong mirch ki sabzi.
Pinlano mo itong lahat, ano?
Syempre naman. Gusto niyang maging komportable ako.
Kita mo? Alam kong kapag nakita mo siya, magiging maayos ang lahat.
At tumingin ako, at nakatayo lang doon si Danny
-nakabalot sa lentil at idli. -Diyos ko.
Lumingon siya at tumingin sa akin,
kalahati ng kanyang kilay ay nasunog.
Grabe talaga.
Naglinis kami ng kisame buong gabi.
Huwag ipagkatiwala ang pagluluto sa isang puti.
Tama.
Naku, huwag.
Maupo ka lang, pakiusap. Bisita ka namin dito.
-Salamat. -Tama, relaks ka lang, Ma.
Ang haba ng biyahe mo.
Alam mo, sinabi ko sa iyong ina,
pwede siya dito sa atin hangga't gusto niya.
-Ano sa tingin mo? -Oo naman. Syempre.
Gusto mo siyang makausap? Kausapin mo. Handa ako.
Mama, kasi…
-hindi ko nasabi sa iyo… -Ayos lang.
Magsasama na kami ni Sandeep kahit hindi pa kami kasal.
Masaya ako para sa iyo.
-Masaya ka para sa akin? -Syempre naman, anak.
Pero sabi mo…
Hindi. Nagkamali ako.
Sino ka at ano'ng ginawa mo sa nanay ko?
-Gawin mo ang anumang nais mo. -Tapos na ba ang lahat?
Gusto niyo pa bang kumain?
Masarap siya. Ang sarap ng hapunan, Sandeep.
Salamat.
Recipe mo ito, Ma. Mas maanghang. Hindi mo ba napansin?
Bumili pa kami ng chili powder dahil naubusan kami.
Oo. Napansin ko nga, katulad ng luto ko.
-Tama, Sandeep? -Oo.
Ibig kong sabihin, siguradong mas masarap ang gawa mo.
Teka, Ma, bakit mag-isa ka lang?
Hindi ba sinabi ni Sandeep sa iyo?
Sinabi ang ano?
Ayokong masira ang sorpresa.
Oo nga. Tama. Kailangang magtrabaho ng papa mo,
at sabi niya, "Hindi. Ikaw na lang."
Talaga? Ma, ayaw mong bumabiyahe mag-isa.
-Ayos ka lang? -Oo.
Dumulas kasi.
Nakakatuwa nga. Bumili ng tiket si Sandeep para kay Papa.
-Ang bait mo naman. -Oo naman.
Sayang lang at hindi siya pwede.
Napakabait na tao, ayaw tumanggap ng bigay.
Hindi man kami mayaman, pero kayang bumili ni Papa ng tiket.
Hindi iyon ang dahilan…
Iyon, Pallu, kilala mo siya.
Ayos lang. Hindi rin naman ako magtatagal.
-Ano? Bakit? -Magiging abala ka na kasi.
Magsasama na kayo.
Ayokong makasagabal.
Pambihira.
Mama, galit ka sa akin, ano?
Hindi, Pallu, hindi. Bakit lagi mong sinasabi iyan?
Dahil bigla kong naisip--
-Inaasahan ko kasing magtatalo tayo. -Pallu, hindi.
Patawad dahil sa pamimilit kong magpakasal ka na.
At sa pagpaparamdam kong talunan ka.
Hindi ka kailanman naging talunan. May tiwala ako sa iyo, Pallu.
Magtiwala ka sa sarili mo.
Baka pagod ka na.
Magpahinga ka na.
-Oo nga. -Sige.
Bukas na uli tayo mag-usap.
Magpahinga ka na.
Oo. Sige.
Nasaan ang guest room?
-Sasamahan kita. -Oo nga pala.
-Sa kanan sa itaas. -Sasamahan ko na siya.
Hindi na.
Maghuhugas lang kami ng plato. Hahayaan ka muna namin.
Sige, maghugas muna tayo ng plato tapos aakyat na tayo.
-Sasamahan na kita… -Huwag na…
Gusto mong umakyat? Sige, akyat tayo. HIndi, ayos lang.
Akyat na tayo. Gusto mong umakyat?
Sige, halika.
-Dadalhin ko ang maleta mo. -Ano'ng nangyayari?
Bakit kakaiba ang kinikilos mo?
Wala ito. Akyat na tayo. Dadalhin ko ang maleta.
Akyat na tayo.
Mama, saan mo nakuha iyan?
May nagbigay sa akin noon sa kolehiyo.
Okey. Parang alam ko na ang nangyayari.
Pareho sila.
Usha, makinig ka. Alam ko na ang nangyayari dito.
Alam mo.
Alam mo kung bakit.
Kailangan mo ng tulong. Usha, sinabi sa akin ni Pallavi.
Hayaan mong tulungan ka namin. Para sa ikabubuti mo.
Laging para sa ikabubuti ko.
Manahimik ka!
Kilala mo ang nanay ko?
Kilala mo ba, Sandeep?
Dumapa ka.
Mama!
Nasaktan ka.
-Sige. -Huwag!
Bitiwan mo siya.
Bitiw.
Kasalanan mo ito.
-Binalaan na kita. -Pakiusap.
Mahal…
sa akin ka tumingin.
Nandito ako para sa iyo.
Tumingin ka sa akin.
Sa aking lang, mahal ko.
Ang mga mata ko!
-Ayos lang. -Walanghiya ka!
Hindi ka makakatakbo.
Mahahanap at mahahanap kita.
Hindi na ako tatakbong muli.
Mahal ko.
Mama.
Lumaban ka, Mama.
Mama.
-Mama, nandito lang ako. -Pallu.
Mama.
Lumaban ka, Mama.
Ang buhay ko.
Akin ka. Hindi mo ba nakikita?
Ang buhay ko.
-Akin ka. -Pakiusap, magtiwala ka sa sarili mo.
Paumanhin kung nagising kita.
Hindi, ayos lang.
Tumawag ang asawa mo. Nasa airport na siya.
-Papunta na siya dito. -Salamat.
Matutuwa si Pallavi na makita siya.
Pallavi. Ang unang talata ng kanta?
Ang galing. Nagsasalita ka ba ng Hindi?
Kaunti.
Hello.
Iiwan ko muna kayo para makapagpahinga.
Salamat.
-Pallu. -Hi.
Ayos ka lang?
Kasalanan ko ang lahat ng ito.
Hindi.
Hindi ako…
Dapat nakinig ako sa iyo. Dapat pinaniwalaan kita.
Pallu, hindi mo kasalanan.
-Tapos na ito. -Pero hindi pa ito tapos, tama?
Paano kung magising siya at puntahan ka ulit,
o ako, o--
-Paano kung mamatay siya at-- -E, ano naman?
Paano nga?
Paano kung bumalik siya?
Halika dito.
Ayos ka lang ba?
Ayos lang ba?
Sabihin na nating babalik siya.
Ano'ng sasabihin mo sa magiging anak mo?
-Hindi ko alam. -Maraming ganoong lalaki.
Kaya turuan mo ang anak mong babae,
at ang anak mo ay tuturuan ang anak niya na hindi nila ito kasalanan.
At haharapin ninyo siya ng magkasama.
Katulad ng ginawa natin.
Nagsasalita siya ng Hindi.
Paano mo nalaman?
Nanay mo ako.
-Masakit kapag tumatawa ako. -Naku.
-Mahal kita. -Mahal din kita, Ma.
Code blue sa 305. Code blue sa 305.
Ang pagsasalin ng subtitle ay ginawa ni Edvic Evria a ito kasalanan.